wickkiey/tamil-wikipedia-chunked huggingface dataset:
# மகாராணி கோனார்

## பிற்கால வாழ்க்கை மற்றும் மரணம்

### மரணம்

90 வயதில் நீண்டகால நோய்வாய்ப்பட்ட பிறகு, மகாராணி கோனார், மேற்கு வங்காளத்தின் புர்பா பர்தமான் மாவட்டத்தில் உள்ள மெமாரியில் உள்ள தனது இல்லத்தில், சனவரி 5, 2024 வெள்ளிக்கிழமை காலமானார். &nbsp;மருத்துவ ஆராய்ச்சியின் முன்னேற்றத்திற்காகக் கோனார் தனது உடலை நன்கொடையாக வழங்கினார். இதனால் இவரது உடல் பர்த்வான் மருத்துவக் கல்லூரி நிர்வாகத்திடம் ஒப்படைக்கப்பட்டது.
# மகாராணி கோனார்

## தனிப்பட்ட வாழ்க்கை

மகாராணி இந்தியப் பொதுவுடமை கட்சியின் அரசியல்வாதியும், நெருப்பு முன்னணி விவசாயத் தலைவருமான பெனாய் கிருஷ்ணா கோனாரை மணந்தார். மகாராணி கோனார் புகழ்பெற்ற மார்க்சியப் புரட்சியாளர் மற்றும் விவசாயக் கோட்பாட்டாளர் ஹரே கிருஷ்ணா கோனாரின் மைத்துனராகவும் இருந்தார்.
# Module:IPA/data
},
["PT"] = {
name = "European Portuguese",
},
}
},
["qu"] = {
key = "Help:IPA/Quechua",
},
["quc"] = {
key ="Help:IPA/Mayan"
},
["rgn"] = {
key = "Help:IPA/Emilian-Romagnol",
},
["rm"] = {
key = "Help:IPA/Romansh",
},
["ro"] = {
key = "Help:IPA/Romanian",
},
["ru"] = {
key = ":en:Help:IPA/Russian",
},
["sa"] = {
key = "Help:IPA/Sanskrit",
},
["sc"] = {
key = "Help:IPA/Sardinian",
},
["scn"] = {
key = "Help:IPA/Sicilian",
dialects = {
["IT-75"] = {
name = "Salentino",
},
["IT-78"] = {
name = "Calabrian",
link = "Central-Southern Calabrian",
},
},
},
["sdh"] = {
key = "Help:IPA/Kurdish",
},
["sh"] = {
key = "Help:IPA/Serbo-Croatian",
},
["shn"] = {
key = "Help:IPA/Shan and Tai Lue",
},
["sk"] = {
key = "Help:IPA/Slovak",
},
["sl"] = {
key = "Help:IPA/Slovene",
},
["sou"] = {
key = "Help:IPA/Thai",
},
["sq"] = {
key = "Help:IPA/Albanian",
},
["sr"] = {
key = "Help:IPA/Serbo-Croatian",
},
["ss"] = {
key = "Help:IPA/Nguni",
},
["sv"] = {
key = "Help:IPA/Swedish",
dialects = {
["FI"] = {
name = "Finland Swedish",
},
},
},
["sw"] = {
key = "Help:IPA/Swahili",
},
["swg"] = {
key = "Help:IPA/Alemannic German",
},
["syl"] = {
key = "Help:IPA/Sylheti",
},
["ta"] = {
key = "Help:IPA/Tamil",
},
["te"] = {
key = "Help:IPA/Telugu",
},
["tg"] = {
key = "Help:IPA/Persian",
},
["th"] = {
key = "Help:IPA/Thai",
},
["ti"] = {
key = "Help:IPA/Tigrinya",
},
["tk"] = {
key = "Help:IPA/Turkmen",
},
["tl"] = {
key = "Help:IPA/Tagalog",
},
["tr"] = {
key = "Help:IPA/Turkish",
},
["tt"] = {
key = "Help:IPA/Tatar",
},
["tts"] = {
name = "Isan",
key = "Help:IPA/Lao",
},
["uk"] = {
key = "Help:IPA/Ukrainian",
},
["ur"] = {
key = "Help:IPA/Hindi and Urdu",
},
["uz"] = {
key = "Help:IPA/Uzbek",
},
["vec"] = {
key = "Help:IPA/Venetian",
},
["vi"] = {
key = "Help:IPA/Vietnamese",
dialects = {
["VN-26"] = {
name = "Central Vietnamese",
},
["VN-DN"] = {
name = "Central Vietnamese",
},
["VN-HN"] = {
name = "Northern Vietnamese",
},
["VN-SG"] = {
name = "Southern Vietnamese",
},
},
},
["wa"] = {
key = "Help:IPA/Walloon",
},
["wae"] = {
key = "Help:IPA/Alemannic German",
},
["wbp"] = {
key = "Help:IPA/Australian languages",
},
["wen"] = {
key = "Help:IPA/Sorbian",
},
["wuu"] = {
key = "Help:IPA/Wu Chinese",
},
["xh"] = {
key = "Help:IPA/Nguni",
},
["yi"] = {
key = "Help:IPA/Yiddish",
},
["yo"] = {
key = "Help:IPA/Yoruba",
},
["yue"] = {
name = "Cantonese",
key = "Help:IPA/Cantonese",
},
["za"] = {
key = "Help:IPA/Zhuang",
},
["zsm"] = {
name = "Malaysian",
key = "Help:IPA/Malay",
},
["zu"] = {
key = "Help:IPA/Nguni",
},
},
}
# பி.என். குமார்

**பி.என். குமார்** (*B. N. Kumar*) இந்திய இராணுவத்தில் படைத்துறைப் பணித்தலைவராகப் பணியாற்றிய ஓர் அதிகாரியாவார். பக்ரா நங்கல் திட்டம், பியாசு அணை மற்றும் பியாசு சட்லெச்சு இணைப்பு திட்டத்தின் செயல்பாடு மற்றும் பராமரிப்பை நிர்வகிக்கும் அரசு நிறுவனமான பக்ரா பியாசு மேலாண்மை வாரியத்தின் தலைவராக இருந்தார். 1988 ஆம் ஆண்டு நவம்பர் மாதம் 7 ஆம் தேதியன்று சண்டிகரில் பயங்கரவாதிகளால் சுட்டுக் கொல்லப்பட்டார். கிளர்ச்சியின் போது சீக்கிய போராளிகளால் கொல்லப்பட்ட மிக உயர்ந்த இராணுவ வீரராக இவர் கருதப்படுகிறார்.
# பூவைபாளையம்

**பூவைபாளையம்** ("சித்தக்காட்டூர்") என்பது இந்தியாவில் தமிழ்நாட்டின் திண்டுக்கல் மாவட்டத்தில் உள்ள ஒரு கிராமமாகும்.  
இது அருகிலுள்ள நகரமான வேடசந்தூரிலிருந்து சுமார் 8 கி.மீ. தொலைவிலும், மாவட்டத் தலைமையகமான திண்டுக்கல் நகரத்திலிருந்து 22 கி.மீ. தொலைவிலும் உள்ளது.  
கிராமவாசிகள், முருங்கைக்காய், வெங்காயம், மிளகாய், நெல்லிக்காய், தக்காளி, கத்திரிக்காய், புகையிலை மற்றும் பருப்பு வகைகள் ஆகியவற்றை முதன்மையாகப் பயிரிடும் விவசாயிகளாவர். கிராமவாசிகள் கொங்கு வெள்ளாள கவுண்டர் சமூகத்தைச் சேர்ந்தவர்கள். பூவைபாளையமானது, ஒட்டன்சத்திரம் வட்டத்தின் கீழ் அதே தொகுதியில் உள்ளது.
# பூவைபாளையம்

## புவியியல்

பூவைபாளையம் 10°31′51′′N, 77°53′55′′E என்ற புவியியல் ஆள்கூறுகள் கொண்டு அமைந்துள்ளது, பூவைபாளயம், புது தில்லியிலிருந்து சுமார் 2,500 கி.மீ., மும்பையிலிருந்து 1,350 கி.மீ., சென்னையிலிருந்து 450 கி.மீ., பெங்களூரிலிருந்து 360 கி.மீ. மற்றும் கோயம்புத்தூரிலிருந்து 140 கி.மீ., மதுரையிலிருந்து 80 கி.மீ. தொலைவில் உள்ளது. &nbsp;&nbsp;&nbsp;&nbsp;&nbsp;&nbsp;இது மலைகளால் சூழப்பட்டுள்ளது.
# பூவைபாளையம்

## மக்கள்தொகை

2001 மக்கள் தொகை கணக்கெடுப்பின்படி, பூவைபாளையம் 700 பேர் மக்கள் தொகையைக் கொண்டிருந்தது. மக்கள் தொகையில் ஆண்கள் 55 சதவீதமாகவும், பெண்கள் 45 சதவீதமாகவும் உள்ளனர். பூவைப்பாளையம் சராசரி கல்வியறிவு விகிதம் 71 சதவீதமாகும்; இது தேசிய சராசரியான 59.5 சதவீதத்தை விட அதிகமாகும். மக்கள்தொகையில் இரண்டு சதவீதம் பேர் ஆறு வயதிற்குட்பட்டவர்கள்.
# பூவைபாளையம்

## போக்குவரத்து

பூவைபாளையத்தில் நேரடியாக இணைக்கும் பொதுப் போக்குவரத்து எதுவும் இல்லை, மக்கள் பொதுவாக கிராமத்திற்கு வெளியே பயணிக்க தங்கள் சொந்த வாகனங்களைப் பயன்படுத்துகிறார்கள். அருகிலுள்ள பொதுப் போக்குவரத்து ஒரு கிலோமீட்டர் தொலைவில் உள்ளது.
# பூவைபாளையம்

## கோயில்கள்

இப்பகுதியில் பல இந்துக் கோயில்கள் உள்ளன.  
- ஸ்ரீ விநாயகர் கோயில்
- ஸ்ரீ குப்பண்ணா சுவாமி கோயில்
- ஸ்ரீ கன்னிமார் கோயில்
- ஸ்ரீ கருமலை பெருமாள் கோயில் (கருமலை உச்சியில்)
- ஸ்ரீ கல்லம்பரை கன்னிமார் கோயில் (செங்காட்டுத் தோட்டம்).
# பூவைபாளையம்

## வங்கிகள்

- இந்தியன் ஓவர்சீஸ் வங்கி (சாலையூர் சந்திப்பு)
- பேங்க் ஆஃப் இந்தியா (புளியமரத்துகோட்டை)
- ஸ்டேட் பாங்க் ஆப் இந்தியா (வேடசந்தூர்)
- தமிழ்நாடு வணிக வங்கி (வேடசந்தூர்)
- கனரா வங்கி (வேடசந்தூர்)
- கரூர் வைஸ்யா வங்கி (வேடசந்தூர்)
- இந்தியன் வங்கி (வேடசந்தூர்).
# பூவைபாளையம்

## கல்வி

கிராமத்தில் ஒரு தொடக்கப் பள்ளி இருந்தது. ஆனால் குறைந்த மாணவர் சேர்க்கை காரணமாக அது நிரந்தரமாக மூடப்பட்டுள்ளது.
# மதுபர்னா தாக்கூர்

**மதுபர்னா தாக்கூர்** (*Madhuparna Thakur*) என்பவர் இந்திய அரசியல்வாதியும் மேற்கு வங்காளத்தைச் சேர்ந்த சட்டமன்ற உறுப்பினரும் ஆவார். இவர் அகில இந்திய திரிணாமுல் காங்கிரசு கட்சியின் உறுப்பினர் ஆவார். திரிணாமுல் காங்கிரசு மாநிலங்கவை உறுப்பினர் மம்தா பாலா தாக்கூரின் மகள் மதுபர்னா தாக்கூர்.  
மதுபர்னா சூலை 2024-இல் நடைபெற்ற பாக்தா சட்டமன்றத் தொகுதியின் இடைத்தேர்தலில் அகில இந்திய திரிணாமுல் காங்கிரசு கட்சியின் சார்பில் போட்டியிட்டு வெற்றி பெற்றார். 25 வயதில் சட்டமன்ற உறுப்பினராகத் தேர்ந்தெடுக்கப்பட்ட இவர், மேற்கு வங்கச் சட்டமன்ற வரலாற்றில் மிக இளைய சட்டமன்ற உறுப்பினர் ஆவார். பாக்தா சட்டமன்ற உறுப்பினர் பிசுவாசித் தாசு பதவிவிலகியதால் இடைத்தேர்தல் நடைபெற்றது. பாக்தா சட்டமன்றத் தொகுதி இடைத்தேர்தலில் 33,455 வாக்குகள் வித்தியாசத்தில் மதுபர்னா வெற்றி பெற்றார். மதுபர்னா 1,07,706 வாக்குகளும், பாஜகவின் பினய் குமார் பிசுவாசு 74,251 வாக்குகளும் பெற்றனர்.
# மதுபர்னா தாக்கூர்

## கல்வி

மதுபர்னா தாக்கூர் இளம் அறிவியல் விலங்கியல் பட்டதாரி ஆவார். இவரது கணவர் மறைந்த கபில்கிருஷ்ண தாக்கூர் ஆவார்.
# கத்தூசா

***கத்தூசா*** (*Katyusha*, உருசிய மொழி: Катю́ша; ) என்பது சோவியத்-கால நாட்டுப்புறப் பாடலும், இராணுவ அணிவகுப்புப் பாடலும் ஆகும். 1938 ஆம் ஆண்டு சோவியத் கவிஞர் மிக்கைல் இசக்கோவ்சுக்கி எழுதிய இப்பாடலுக்கு மத்வேய் பிளாந்தர் என்பவர் இசையமைத்திருந்தார். இது இரண்டாம் உலகப் போரின் போது ஒரு தேசபக்திப் பாடலாகப் புகழ் பெற்றது, இது மக்களை போர் முயற்சியில் தங்கள் நிலத்தைப் பாதுகாக்கவும் சேவை செய்யவும் தூண்டியது. இந்தப் பாடல் இரண்டாம் உலகப் போரில் செஞ்சேனையால் பயன்படுத்தப்பட்ட பிஎம்-ரக "கத்தூசா" பல்குழல் உந்துகணை செலுத்திகளின் புனைப்பெயரின் மூலமாகும்.
# கத்தூசா

## பாடல்

இந்தப் பாடல் கத்தியூசா என்ற உருசியப் பெண்ணைப் பற்றியது. செங்குத்தான ஆற்றங்கரையில் நின்றுகொண்டு, தொலைதூரத்தில் சேவை செய்யும் தனது காதலனான இராணுவ வீரனிடம் ஒரு பாடலைப் பாடுகிறாள். இந்தப் பாடலின் கருப்பொருள், இராணுவ வீரன் தாய்நாட்டையும் அதன் மக்களையும் பாதுகாப்பார், அதே நேரத்தில் அவனது நன்றியுள்ள பெண் அவர்களின் அன்பைக் காப்பாற்றுவார் என்பதுதான். இரண்டாம் உலகப் போரின் போது, பல சோவியத் ஆண்கள் தங்கள் மனைவிகளையும் காதலிகளையும் விட்டுவிட்டு, உருசியாவில் பெரும் தேசபக்திப் போர் என்று அழைக்கப்படும் இரண்டாம் உலகப் போரின் போது சோவியத் இராணுவத்தில் பணியாற்றியபோது, அதன் வரிகள் பொருத்தமானதாக மாறியது.
# கத்தூசா

## வரலாறு

சோவியத் ஒன்றியத்துக்கு எதிராக செருமனி தொடங்கிய பர்பரோசா நடவடிக்கையின் தொடக்கத்துடன் இந்தப் பாடலின் புகழ் அதிகரிக்கத் தொடங்கியது. இந்தப் பாடலை மாஸ்கோவில் உள்ள ஒரு சோவியத் தொழிற்றுறைப் பள்ளியைச் சேர்ந்த மாணவிகள் நாட்சி செருமனிக்கு எதிரான போர்முனைக்குச் செல்லும் இராணுவ வீரர்களுக்கு விடைகொடுக்கப் பாடினர். இப்பாடலின் முதல் அதிகாரப்பூர்வ நிகழ்ச்சி 1938 இலையுதிர்காலத்தில் மாசுக்கோவில் வலந்தீனா பத்திசோவா என்பவரால் அரச ஜாஸ் இசைக்குழுவினரால் நிகழ்த்தப்பட்டது. அதன் பின்னர் இது பிரபல பாடகர்கள் பலரால் பல முறை நிகழ்த்தப்பட்டுள்ளது.
# கத்தூசா

## வேறு மொழிகளில்

1943 ஆம் ஆண்டில், அச்சு நாடுகளில் ஒன்றாக இருந்த இத்தாலி இராச்சியம், நேச நாடுகளுடன் இணைந்தது. அடுத்த இரண்டு ஆண்டுகளில், இத்தாலிய சார்பாளர்கள் செருமானியப் படைகளுக்கும் இத்தாலிய பாசிசவாதிகளுக்கும் எதிராகப் போராடினர். பெலிஸ் காசியோன் "கத்தூசா"வுக்காக இத்தாலியப் பாடல் வரிகளை எழுதினார். அவரது தழுவலான "பிசியா இல் வென்டோ" (காற்று வீசுகிறது), லா பிரிகாட்டா கரிபால்டியுடன் சேர்ந்து மிகவும் பிரபலமான பாடல்களில் ஒன்றாக மாறியது.  
கிழக்குப் போர்முனையில் நடந்த கடைசிப் போர்களின் போது, நீலப் பிரிவு "கத்தூசா"வின் மெல்லிசையை பிரைமாவெரா (இளவேனில்) என்ற தழுவலுக்குப் பயன்படுத்தியது, இது எசுப்பானிய பிரான்சுவப் போராளிகளின் மதிப்பைப் புகழ்ந்துரைக்கும் ஒரு பாடலாகும்.  
கிரேக்க உள்நாட்டுப் போரின் போது (1946–1949), 1941 இல் செருமானியப் படையெடுப்பிற்கு எதிராகப் போராடிய கிரேக்கப் போராளிகள் "கத்தூசா"வின் தங்கள் பதிப்பை Ο ύμνος του ΕΑΜ (தேசிய விடுதலை முன்னணியின் பாடல்) என்று பெயரிட்டனர். இந்த மெல்லிசைக்கான உரையை வசீலிசு ரோட்டாசு எழுதியிருந்தார். பின்னர் தானோசு மிக்ரூட்சிகோசு பதிவு செய்து மரியா திமீத்ரியாதி பாடினார்.  
கத்தூசா என்பது 20 ஆம் நூற்றாண்டின் இரண்டாம் பாதியில் சோவியத் யூனியனின் செல்வாக்கின் காரணமாக சீனாவில் பாடப்பட்டு இப்போதும் பரவலாக பிரபலமாக உள்ளது. 2015 மாஸ்கோ வெற்றி நாள் அணிவகுப்பின் போது, லி பென்டாவோ தலைமையிலான சீன மரியாதைக் காவலர் குழு, இரவு நேர ஒத்திகையின் போது தங்கள் குடியிருப்புகளுக்குத் திரும்பும் போது கத்தூசாவைப் பாடியபோது அது நூற்றுக்கணக்கான உள்ளூர்வாசிகளை ஆச்சரியப்படுத்தியது. அதே அணிவகுப்பில் வெளிநாட்டுப் படைகளின் (குறிப்பாக இந்தியா, மங்கோலியா, செர்பியா, சீனா ஆகியவற்றின்) அணிவகுப்பின் போது மாஸ்கோ அணியின் இசைக்குழுக்களால் இந்தப் பாடல் நிகழ்த்தப்பட்டது.  
இது ஐசுலாந்தில் (குறிப்பாகப் பள்ளி மாணவர்களிடையே) பிரபலமான பாடலாகும், அங்கு இது "Vertu til er vorið kallar á þig" ("இளவேனில் அழைக்கும்போது தயாராக இருங்கள்") என்று அழைக்கப்படுகிறது, திரைக்வி டோர்சுடீன்சனின் பாடல் வரிகள் இளவேனில் காலத்தில் வைக்கோல் வயல்களில் கடின உழைப்பை ஊக்குவிக்கின்றன.
# கத்தூசா

## கத்தூசா பாடல் வரிகள்

| :Расцветали яблони и груши,
:Поплыли туманы над рекой.
:Выходила на берег Катюша,
:На высокий берег на крутой.  
:Выходила, песню заводила
:Про степного, сизого орла,
:Про того, которого любила,
:Про того, чьи письма берегла.  
:Ой ты, песня, песенка девичья,
:Ты лети за ясным солнцем вслед.
:И бойцу на дальнем пограничье
:От Катюши передай привет.  
:Пусть он вспомнит девушку простую,
:Пусть услышит, как она поет,
:Пусть он землю бережет родную,
:А любовь Катюша сбережет. | :றஸ்வித்தாலி யாப்லனி இ குரூஷி,
:பாப்ளீளி துமானி நாத் ரிக்கோய்
:வீஹஜீலா நா பிரிக் கத்தியூஷா
:நா விசோக்கய் பேரிக் நா குருகோய்.  
:வீஹஜீலா, பேசினியூ சபஜீலா
:பிரா ஸ்தெப்னோவா, சிசோவ ஓர்லா
:பிரா தவோ, கத்தோரவ லியூபீலா
:பிரா தவோ, சி பீஸ்மா பெரிக்லா  
:ஓய், தி, பேஸ்னி பேசின்கா ஜெவீச்சி
:தி லீத்சி ச யாஸ்னிம் சோன்த்செம் விசிலியெத்.
:ஈ போயித்சு நா தால்னெம் பக்ரனீச்சி
:அத் கத்தியூசி பிரிதாய் பிரிவியெத்.  
:புஸ்த் ஓன் வ்ஸ்போம்னித் ஜேவுஷ்கு பிறஸ்தூயு,
:புஸ்த் உசிளீஷித், கக் அனா பயொத்,
:புஸ்த் ஒன் சேம்லியூ பெரிசொத் ரத்னூயு,
:அ லிபோவ் கத்தியூசா ஸ்பெரிசெத். | :ஆப்பிள், பேரிக்காய் மரங்கள் பூத்துக் குலுங்கின,
:ஆற்றின் மேல் மூடுபனி மிதந்தது.
:கத்தூசா கரைக்கு வந்தாள்,
:செங்குத்தான ஒரு உயரமான கரைக்கு.  
:அவள் வெளியே வந்து பாட ஆரம்பித்தாள்.
:புல்வெளியைப் பற்றி, சாம்பல் கழுகு பற்றி,
:நான் நேசித்தவரைப் பற்றி,
:அவளது கடிதங்களை வைத்திருந்தவரைப் பற்றி.  
:ஓ, நீ, பாட்டு, பெண்ணின் பாடல்,
:தெளிவான சூரியனுக்குப் பிறகு பறக்கவும்.
:தொலைதூர எல்லையில் உள்ள போராளிக்கு
:கத்தூசாவிடமிருந்து வணக்கம் சொல்லுங்கள்.  
:அவன் ஓர் எளிய பெண்ணை நினைவில் கொள்ளட்டும்,
:அவள் பாடுவதை அவன் கேட்கட்டும்,
:அவன் தனது பூர்வீக நிலத்தைப் பாதுகாக்கட்டும்,
:கத்தூசா அன்பைக் காப்பாற்றுவாள். | } |
| --- | --- | --- | --- |
# நான்சி அதஜானியா

**நான்சி அதஜானியா** (*Nancy Adajania*: பிறப்பு 1971) ஓர் இந்தியக் கலாச்சாரக் கோட்பாட்டாளரும், கலை விமர்சகரும் மற்றும் சுயாதீன கலைப் பொருட்கள் சேகரிப்பு கண்காணிப்பாளரும் ஆவார். சமூக வளர்ச்சிகான ஆய்வு மையத்தின் சக கூட்டாளராகவும் இருக்கிறார்.
# நான்சி அதஜானியா

## இளமை வாழ்க்கை

நான்சி அதஜானியா 1971 ஆம் ஆண்டில் இந்தியாவின் மும்பையில் பிறந்தார். இளவரசி அலெக்ஸாண்ட்ரா பள்ளியில் படித்த இவர், எல்பின்ஸ்டோன் கல்லூரியில் அரசியலில் இளங்கலை பட்டம் பெற்றார். பின்னர், மும்பையின் சோபியா பல்தொழில் நிறுவனத்தில் சமூகத் தகவல் தொடர்பு ஊடகத்தில் சான்றிதழ் பட்டம் பெற்றார். பின்னர், புனேவிலுள்ள திரைப்படம் மற்றும் தொலைக்காட்சிக் கல்லூரியில் திரைப்படம் பற்றி படித்தார்.
# நான்சி அதஜானியா

## தொழில் வாழ்க்கை

தற்கால இந்திய கலை, குறிப்பாக புதிய ஊடகக் கலை மற்றும் அதன் அரசியல் மற்றும் கலாச்சார சூழல்கள், காசெலுள்ள ஆவணக் காப்பகம் 11 போன்ற சர்வதேச இடங்களில் விரிவாக எழுதி விரிவுரை செய்துள்ளார். டேனிஷ் சமகால கலை அறக்கட்டளை, கோபன்ஹேகன் லாட்ரிங்கர் 13, மியூனிக் போன்ற சர்வதேச இடங்களில் விரிவாக விரிவுரை நிக்ழத்தியுள்ளார்.  
அதஜானியாவின் எழுத்து, ஆராய்ச்சி மற்றும் கண்காணிப்பு ஆர்வங்களின் கவனம், கலை கற்பனைக்கும், எந்தவொரு குறிப்பிட்ட சமூகத்திலும், காலகட்டத்திலும் அதற்குக் கிடைக்கும் தொழில்நுட்ப வளங்கள் மற்றும் சாத்தியக்கூறுகளுக்கும் இடையிலான உறவாகும்.. கலாச்சார உற்பத்தியின் பல்வேறு துறைகளில் புதுமையின் விளைவுகளை ஆராய பல கருத்தியல் கருவிகளை இவர் முன்மொழிந்துள்ளார். இவற்றில் 'புதிய நாட்டுப்புறக் கற்பனை', 'புதிய சூழல் ஊடகம்', மற்றும் 'ஊடக யதார்த்தவாதம்' போன்ற கருத்துக்கள் அடங்கும். கோட்பாட்டாளர் பால் விரிலியோவைப் பின்பற்றி, அதஜானியா, தகவல் தொடர்பு மற்றும் விநியோக செயல்முறைகளின் உலகமயமாக்கலால் உருவாக்கப்பட்ட வேகத்தின் மீதான ஒரு வெறித்தனமான *திரோமோமேனியா* என்று அழைக்கும் விஷயத்தின் அழகியல் மற்றும் அரசியல் விளைவுகள் குறித்து பல கட்டுரைகள் மற்றும் சொற்பொழிவுகளில் பிரதிபலித்துள்ளார்.  
அதஜானியா, ஏப்ரல் 2004இல் லிஸ்பனில் நடைபெற்ற ‘ஜூம்! தற்கால இந்தியாவில் கலை’ என்ற கண்காட்சியின் இணை கண்காணிப்பாளராக இருந்தார். ஆங்காங்கின் ஆசிய கலை காப்பகத்தின் கல்வி ஆலோசனைக் குழுவில் உறுப்பினராக பணியாற்றியுள்ளார்.  
அதஜானியா அதன் அரசியல் மற்றும் நெறிமுறை குறிப்புகள் மற்றும் அதன் நிறுவன நிலைமைகளுடன், கலாச்சாரம் கடந்து கலை நடைமுறை பற்றிய ஒரு கணக்கையும் உருவாக்கி வருகிறார். கலை மற்றும் அறிவுசார் உற்பத்தியின் பிராந்திய வரலாறுகளுக்கும் மேற்கத்திய கலை-வரலாற்று புரிதலின் அடிப்படையில் கட்டமைக்கப்பட்ட ஒரு உலகளாவிய அமைப்புக்கும் இடையிலான 'சிக்கல்களை' (கலை கோட்பாட்டாளர் மற்றும் கண்காணிப்பாளர் சரத் மகாராஜின் வார்த்தையை அவர் பயன்படுத்துகிறார்) நிலைநிறுத்துவதில் அடஜானியாவின் குறிப்பிட்ட அக்கறை உள்ளது. இவற்றில் சில தனது கணவர் இரஞ்சித் ஓஸ்கோட்டுடன் இணைந்து எழுதப்பட்டவை.  
அதஜானியா புகழ்பெற்ற இந்திய ஆங்கிலக் கவிஞர் இரஞ்சித் ஒசகோட் என்பவரை மணந்தார். அதஜானியா, தனது கணவருடன் இணைந்து காட்சி கலைகளில் விமர்சன விசாரணையின் புதிய பத்திரிகையை நிறுவியுள்ளார்
# நான்சி அதஜானியா

## நூல் ஆதாரங்கள்

- "Ranbir Kaleka".
- *Atul Dodiya/ Saptapadi: Scenes from Marriage (Regardless)*. (Essay co-authored by Nancy Adajania and Ranjit Hoskote. Vadehra Art Gallery, New Delhi 2007)
- *Shilpa Gupta*. (Ed. with monographic essay by Nancy Adajania. Prestel, Munich/ London 2010)
- *Anish Kapoor*. (Essays by ஓமி கே பாபா and Nancy Adajania. British Council/ Lisson Gallery, London, 2010)
- *Shilpa Gupta: BlindStars StarsBlind*. (Essays by Shaheen Merali, Nancy Adajania, Hans Ulrich Obrist and Julia Peyton-Jones. Kehrer Verlag, Heidelberg 2010)
- *The Dialogues Series*. (co-authored with Ranjit Hoskote; Popular Prakashan/ Foundation B&G, Mumbai 2011; first five books in an 'unfolding programme of conversations with artists'):
- *Anju Dodiya*
- *Atul Dodiya*
- *Veer Munshi*
- *Manu Parekh*
- *Baiju Parthan*
# நபிர்

**நபிர்** (இந்தோனேசியம்: *Nabire*; ஆங்கிலம்: *Nabire; District of Nabire*) என்பது இந்தோனேசியா, மத்திய பப்புவா மாநிலம், நபிர் பிராந்தியத்தில் உள்ள ஒரு மாவட்டம்; மற்றும் ஒரு நகரமாகும். நியூ கினியின் மேற்கு முனையில் அமைந்துள்ளது. இந்த நகரம் நபிர் பிராந்தியத்தின் நிர்வாக மையமாகவும் செயல்படுகிறது.  
இந்த நகரம் தௌவு அதுரூரே வானூர்தி நிலையத்தால் *(Douw Aturure Airport)* சேவை செய்யப்படுகிறது.
# நபிர்

## நிலவியல்

இந்த நகரம் நியூகினி தீவின் வடக்கு கடற்கரையில் சந்திரவாசி விரிகுடாவில் *(Cenderawasih Bay)* அமைந்துள்ளது.  
நபிர் மாவட்டத்தின் எல்லைகள் பின்வருமாறு:  
- வடக்கு - அமைதிப் பெருங்கடல்
- தெற்கு - நுமாமுரம் நீரிணை, துவைரி விரிகுடா, வோண்டாமா விரிகுடா
- மேற்கு - வோண்டமா விரிகுடா
- கிழக்கு - சந்திரவாசி விரிகுடா
# நபிர்

## மக்கள்தொகை

### சமயம்

மத்திய புள்ளியியல் நிறுவனத்தின் தரவுகளின் அடிப்படையில், நபிர் மாவட்டத்தில் வசிப்பவர்களின் சமயங்கள் பன்முகத்தன்மை கொண்டுள்ளன. நபிர் மாவட்டத்தில் பின்பற்றப்படும் சமயங்களின் விழுக்காடு:  
- 61.45% கிறித்தவம்
- 48.65% சீர்திருத்த கிறித்தவம்
- 12.80% கத்தோலிக்கம்
- 8.20% இசுலாம்
- 0.21% இந்து
- 0.14% பௌத்தம்
# நபிர்

## காலநிலை

நபிர் நகரம். வெப்பமண்டல மழைக்காடு காலநிலையைக் (Af) கொண்டது; ஆண்டு முழுவதும் கனமழை முதல் மிகக் கனமழை வரை பெய்யும்.
# நபிர்

## காட்சியகம்

- **நபிர் மாவட்ட காட்சிப் படங்கள்**
# உரும்மானா உசேன்

**உரும்மானா உசேன்** (*Rummana Hussain*) ஒரு கலைஞராகவும், இந்தியாவில் கருத்தியல் கலை, நிறுவல் மற்றும் அரசியல் ஈடுபாடு கொண்ட கலையின் முன்னோடிகளில் ஒருவராகவும் இருந்தார்.
# உரும்மானா உசேன்

## தொழில்

உரும்மானா உசேன், இந்தியாவின் பெங்களூரில் ஓர் முஸ்லிம் குடும்பத்தில் பிறந்தார். இவர், 1983 முதல் டாட்டா குழுமத்தில் பல்வேறு பொறுப்புகளை வகித்து வரும் இசாத் உசேனின் மனைவி ஆவார். தனது கலை வாழ்க்கையின் பெரும்பகுதியில், உரும்மானா எண்ணெய் ஓவியம் மற்றும் நீர் வண்ணங்களில் பணியாற்றினார். பெரும்பாலும் உருவக உருவ ஓவியங்களை உருவாக்கினார். இருப்பினும், 1992 ஆம் ஆண்டு இந்தியாவின் அயோத்தியில் நடந்த பாபர் மசூதி இடிக்கப்பட்டதால் ஏற்பட்ட இந்து மற்றும் முஸ்லிம் சமூகங்களுக்கு இடையிலான மோதல் நிகழ்வுகளுக்குப் பிறகு இவரது கலை குறிப்பிடத்தக்க மாற்றத்திற்கு உட்பட்டது- நிகழ்வுகளின் வகுப்புவாத வன்முறைக்கும், ஒரு முஸ்லிமாக கருத்தியல் தாக்குதலுக்கு இவர் திடீரென ஆளானதற்கும் பதிலளிக்கும் விதமாக, இவரது கலை மிகவும் வெளிப்படையாக அரசியல் மற்றும் தனிப்பட்டதாக மாறியது மட்டுமல்லாமல், பாரம்பரிய ஊடகங்களிலிருந்து நிறுவல், நிகழ்படம், புகைப்படம் எடுத்தல் மற்றும் கலப்பு ஊடகப் பணிகளை நோக்கி நகர்ந்தது. 1990கள் முழுவதும், சஹ்மத், சப்தார் ஹாஷ்மி நினைவு அறக்கட்டளை ஏற்பாடு செய்த கண்காட்சிகள் மற்றும் நிகழ்வுகளில் உரும்மானா உசைன் பங்கேற்றார். மேலும் அரசியல் உணர்வுள்ள பிற கலைஞர்கள் மற்றும் கலைஞர்களுடன் இணைந்து பங்கேற்றார். 1998 ஆம் ஆண்டில், நியூயார்க்கு நகரில் இலாப நோக்கற்ற சமகால கலை கண்காட்சிக்கு இவர் அழைக்கப்பட்டார்.  
இலண்டனிலுள்ள டேட் மாடர்ன் கலை அருங்காட்சியகம், மும்பையிலுள்ள தேசிய நவீன கலைக்கூடம், சிகாகோவிலுள்ள நவீன அருங்காட்சியகம், ஆத்திரேலியாவின் பிரிஸ்பேனிலுள்ள தல்வார் கலைக்கூடம் உள்ளிட்ட உலகளாவிய கண்காட்சிகள் மற்றும் கலை கண்காட்சிகளில் இவரது படைப்புகள் காணப்படுகின்றன. இவரது படைப்புகள் ஆத்திரேலியாவின் குயின்ஸ்லாந்தில் உள்ள குயின்ஸ்லாந்து கலைக்கூடத்தின் நிரந்தர சேகரிப்பில் சேர்க்கப்பட்டுள்ளன.
# உரும்மானா உசேன்

## சொந்த வாழ்க்கை

உரும்மானா, இந்தியத் தொழிலதிபரும் டாடா கன்சல்டன்சி சர்வீசஸ் நிறுவனத்தின் முன்னாள் இடைக்காலத் தலைவருமான [[இசாத் உசேன் என்பவரை மணந்தார். இவர்களுக்கு ஷாஸ்மீன் என்ற மகள் உள்ளார்.
# உரும்மானா உசேன்

## இறப்பு

புற்று நோயால் பாதிக்கப்பட்ட இவர் தனது 47 வயதில், புற்றுநோயால் இறந்தார்.
# இரீனா பானர்ஜி

**இரீனா பானர்ஜி** (Rina Banerjee:பிறப்பு 1963) ஓர் இந்திய-அமெரிக்கக் கலைஞரும் மற்றும் சிற்பியும் ஆவார். இவர் தற்போது நியூயார்க் நகரில் வசித்து வருகிறார். இலண்டன் மற்றும் நியூயார்க்கில் வளர்ந்தார். தற்போது, அமெரிக்காவில் வசித்து வருகிறார். ஓமியோபதி மருத்துவரான தனது தாத்தா சிகிச்சையளிக்கும்போது தான் பார்த்து தனது கலைக்கான உத்வேகம் பெற்றதாக ஒரு நேர்காணல்களில் குறிப்பிட்டுள்ளார். இவரது தாத்தாவுடன் இவர் சென்ற பல படங்கள் மற்றும் காட்சிகளை இவர் படைத்துள்ளார். மேலும் அவரது கலைப் படைப்புகளில் காணலாம். தனது கலைப்படைப்புகள் நிலையானதாக இல்லாமல் எப்போதும் மாறிக்கொண்டே இருக்க விரும்புகிறார். 1995 ஆம் ஆண்டில் யேல் பல்கலைக்கழகத்தின் கலைப்பள்ளியில் ஓவியம் மற்றும் அச்சுத் தயாரிப்பில் முதுகலைப் பட்டம் பெற்றார். பின்னர், ஒகையோ கேஸ் வெஸ்டர்ன் ரிசர்வ் பல்கலைக்கழகத்தில் பல்பகுதியப் பொறியியலில் இளம் அறிவியல் பட்டம் பெற்றார். பிராங்க்ஸ் கலை அருங்காட்சியகம், விட்னி அமெரிக்கன் கலை அருங்காட்சி மற்றும் பிற குறிப்பிடத்தக்க அருங்காட்சியகங்களில் இவரது படைப்புகள் காட்சிக்கு வைக்கப்பட்டுள்ளன.
# அவெகா சிங்

**அவெகா சிங்** (*Aveka Singh*) ஓர் இந்திய தொழில்முறை கால்பந்து வீரர் ஆவார். 2003 ஆம் ஆண்டு திசம்பர் மாதம் 30 ஆம் தேதியன்று இவர் பிறந்தார். யு. சி. இர்வின் ஆன்டியேட்டர்சு அணிக்காக நடுக்கள வீரராக விளையாடுகிறார்.
# அவெகா சிங்

## ஆரம்பகால வாழ்க்கை.

சிங் தனது ஐந்து வயதில் கால்பந்து விளையாடத் தொடங்கினார். இந்தியாவில் உள்ள பள்ளிகளில் கால்பந்து விளையாடினார். பிரேசில் சர்வதேச நெய்மரை தனது கால்பந்து முன்மாதிரி என்று இவர் கருதுகிறார்.
# அவெகா சிங்

## கல்வி

சிங் அமெரிக்காவில் உள்ள இர்வினில் உள்ள கலிபோர்னியா பல்கலைக்கழகத்தில் பயின்றார். தடகள உதவித்தொகையில் இப்பல்கலைக்கழகத்தில் பயின்றார். வணிகப் பொருளாதாரம் பாடத்தை பயின்றார் அமெரிக்க அணியில் யு. சி. இர்வின் ஆன்டியேட்டர்சு அணிக்காக அவெகா சிங் விளையாடினார். எசுப்பானிய அணியான தெராசா அணிக்காகவும் விளையாடினார். போட்டிகள் இல்லாத காலங்களில் இவர் தனது கழகத்திற்காக விளையாடினார்.
# அவெகா சிங்

## பன்னாட்டுப் போட்டி

அவேகா சிங் ஓர் இந்திய இளைஞர் சர்வதேச வீரர் ஆவார். 2018 ஆம் ஆண்டு நடைபெற்ற தெற்கு ஆசிய காற்பந்து கூட்டமைப்பின் 15 வயதிற்கு உட்பட்டோர் மகளிர் வெற்றியாளர் கோப்பையை வெல்ல இந்திய மகளிர் தேசிய 15 வயதுக்குட்பட்ட கால்பந்து அணிக்கு உதவினார். பன்னாட்டு காற்பந்து கூட்டமைப்பின் 17 வயதுக்கு உட்பட்டோர் மகளிர் உலகக் கோப்பையில் இந்திய மகளிர் தேசிய யு-17 கால்பந்து அணிக்காக அவர் விளையாட வாய்ப்பு கிடைத்திருக்கும். ஆனால் கொரோனா வைரசு தொற்றுநோய் காரணமாக அப்போட்டி இரத்து செய்யப்பட்டது.
# அனு மல்கோத்ரா

**அனு மல்கோத்ரா** (Anu Malhotra) பயணம் சார்ந்த ஓர் இந்தியத் திரைப்பட இயக்குநர் ஆவார். இவர் இந்திய சுற்றுலாத் துறைக்காக பல தொலைக்காட்சித் தொடர்கள், நிகழ்ச்சிகள், திரைப்படங்கள் மற்றும் விளம்பரப் படங்களை எழுதி, இயக்கி, தொகுத்து வழங்கியுள்ளார். இரண்டு தசாப்தங்களாக பணியாற்றும் இவர் 18 தேசிய மற்றும் 2 சர்வதேச விருதுகளைப் பெற்றுள்ளார். இந்திய தொலைக்காட்சி நிறுவனங்களுக்கு (ஜீ தொலைக்காட்சி, சோனி மற்றும் டிடி) மற்றும் புகழ்பெற்ற சர்வதேச தொலைக்காட்சி நிறுவனங்களுக்கு (பிபிசி, டிஸ்கவரி, டிராவல் சேனல் யுகே, பிரான்ஸ் 5 மற்றும் பல) பல்வேறு பொழுதுபோக்குத் தொடர்களை உருவாக்கினார்.  
படப்பிடிப்பு மற்றும் ஒளிப்பதிவு விளக்கக்காட்சிக்கான வியத்தகு இந்தியா பிரச்சாரத்திற்கு இவர் தலைமை தாங்கினார். அருணாசலப் பிரதேசத்தின் அபதனி, நாகாலாந்தின் *கொன்யாக்* போன்ற பழங்குடியினரைப் பற்றியும், ‘வாழும் சோத்பூர் மகாராஜா’ போன்ற இந்தியாவின் கலாச்சாரங்கள் மற்றும் மரபுகளை வெளிப்படுத்தும் ஆவணப்படங்கள் இவரால் உருவாக்கப்பட்டுள்ளன. அக்டோபர் 2010 இல் திரையிடப்பட்ட இவரது சமீபத்திய தயாரிப்பு, இமாச்சலப் பிரதேசத்தில் ஷாமன் மதம் பற்றியது.
# அனு மல்கோத்ரா

## விருதுகளும் அங்கீகாரமும்

- சிறந்த சுற்றுலா ஊக்குவிப்புக்கான சுற்றுலாத் துறையின் விருது, 2002.
- சுற்றுலா அமைச்சகத்தின் சிறந்த தேசிய சுற்றுலா படத்திற்கான விருது, 2001
- 2001 ஆம் ஆண்டிற்கான உத்யோக் ரத்தன் விருது.
- சுற்றுலா அமைச்சகத்தின் சிறந்த தேசிய சுற்றுலா படத்திற்கான விருது, 2000.
- பிரீமியோ டெலிவிஸினோ இன்டர்நேஷனல் விருது (1999).
- பயணம் மற்றும் சுற்றுலா ஊக்குவிப்பாளர் விருது, 1998.
- சுற்றுலா அமைச்சகத்தின் சிறந்த தேசிய சுற்றுலா படத்திற்கான விருது, 1997.
- சிறந்த தேசிய சுற்றுலா படத்திற்கான விருது, 1996.
- புனைகதை அல்லாத சிறந்த இயக்குனருக்கான ஒனிடா பின்னக்கிள் விருது, 1995.
- 1995 ஆம் ஆண்டு ஒரு நேரடி நிகழ்வின் சிறந்த ஒளிபரப்புக்கான ஒனிடா பினாக்கிள் விருது.
- மும்மை, பன்னாட்டு அரிமா சங்கங்கள் சார்பில் தொலைக்காட்சியில் சிறந்த பயணக் கட்டுரைகளுக்கான விருது, 1995.  
அனு பல ஆவணப்படங்கள் மற்றும் படங்களிலும் பணியாற்றியுள்ளார். அதன் தொகுப்பு 'டிரைபல் விஸ்டம்' என்று பெயரிடப்பட்டது, 2002-2009 ஆண்டுகளில் டிஸ்கவரி சேனல் இன்டர்நேஷனல், பிரான்ஸ் 5, அல் ஜசீரா, டுவின் ராம்ப்ளர் மற்றும் துங் ஹோவா ஆகியவற்றில் ஒளிபரப்பப்பட்டது. இந்தத் தொடர் இந்தியாவில் உள்ள பழங்குடியினரின் பாரம்பரியம், பழக்கவழக்கங்கள் மற்றும் வாழ்க்கை பற்றியது. இதில் குஜராத்தின் ரபாரிஸ், தமிழ்நாட்டின் இருளர்கள், மேகாலயாவின் காசிகள் கார் நிக்கோபாரின் நிகோபரிகள், மத்தியப் பிரதேசத்தின் பைகாக்கள், அருணாச்சலப் பிரதேசத்தின் அபதனி மற்றும் நாகாலாந்தின் கொன்யாக் ஆகியோரைப் பற்றி பல்வேறு திரைப்படங்கள் ஒரு தொடராக வழங்கப்பட்டன.
# இரிட்டு துருப்பு

**இரிட்டு துருப்பு** (*Ritu Dhrub*) இந்தியாவைச் சேர்ந்த முன்னாள் துடுப்பாட்ட வீராங்கனையாவார். 1994 ஆம் ஆண்டு அக்டோபர் மாதம் 16 ஆம் தேதியன்று இவர் பிறந்தார். உள்ளூர் போட்டிகளில் அசாம் பெண்கள் துடுப்பாட்ட அணிக்காக இவர் விளையாடினார்.  
துருப்பு தில்லியில் பிறந்தார். அசாமின் சிவசாகரை தளமாகக் கொண்டுள்ளார். அங்கு இவர் இரயில்வேயில் பணிபுரிகிறார். ஏப்ரல் 2013 ஆம் ஆண்டு ஏப்ரல் மாதத்தில் வங்கதேசத்திற்கு எதிராக பன்னாட்டு அளவில் அறிமுகமானார்.
# சாங்கிலி சட்டமன்றத் தொகுதி

**சாங்கிலி சட்டமன்றத் தொகுதி** (Sangli Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது. சாங்கலி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சாங்கிலி சட்டமன்றத் தொகுதி

## சட்டமன்ற உறுப்பினர்கள்

| 1952 | வசந்த்தாதா பாட்டீல் | இந்திய தேசிய காங்கிரசு |
| --- | --- | --- |
| 1957 |  |  |
| 1962 |  |  |
| 1967 | ஏ. பி. பிர்னாலே |  |
| 1972 | பாண்டுரங் பாபு பாட்டீல் |  |
| 1978 | வசந்த்தாதா பாட்டீல் |  |
| 1980 | ஷாலினிதாய் பாட்டீல் | இந்தியத் தேசிய காங்கிரசு (இ) |
| 1985 | வசந்த்தாதா பாட்டீல் | இந்திய தேசிய காங்கிரசு |
| 1986^ | சம்பாஜி பவார் | ஜனதா கட்சி |
| 1990 | ஜனதா தளம் |  |
| 1995 |  |  |
| 1999 | தினகர் துக்காராம் பாட்டீல் |  |
| 2004 | மதன் பாட்டீல் | சுயேச்சை |
| 2009 | சம்பாஜி பவார் | பாரதிய ஜனதா கட்சி |
| 2014 | சுதிர் காட்கில் |  |
| 2019 |  |  |
| 2024 |  |  |
# எம். எம். சிறீலேகா

## சொந்த வாழ்க்கை மற்றும் தொழில்

சிறீலேகா இசையமைப்பாளர் மரகதமணி மற்றும் பிரபல இயக்குநர் இராஜமௌலி ஆகியோரின் உறவினர் ஆவார். 2003 ஆம் ஆண்டில் புட்டா பிரசாத் என்பவரை மணந்தார். இவர்களுக்கு ஒரு மகன் உள்ளார்.  
சிறீலேகா தனது ஒன்பது வயதில் பின்னணிப் பாடகராக தனது வாழ்க்கையைத் தொடங்கினார். மேலும் இசை இயக்கத்தில் தனது சகோதரருக்கு உதவினார். பின்னர் முப்பலனேனி சிவன் இயக்கத்தில் வெளியான *தாஜ்மஹால்* (1995) மற்றும் தாசரி நாராயண ராவ் இயக்கத்தில் வெளிவந்த *நானகாரு* ஆகிய திரைப்படங்களுக்கு இசையமைத்தார்.  
தெலுங்கு, தமிழ், கன்னடம் மற்றும் மலையாள மொழிகளில் பல திரைப்படங்களுக்கு இசையமைத்துள்ளார். தென்னிந்திய திரைப்படங்களைத் தவிர, *ஹம் ஆபகே தில் மே ரெஹ்தே ஹை* (1999), *மேரே சப்னோன் கி ரானி*, *ஆகாஸ்* (2000) போன்ற இந்திப் படங்களுக்கும் இசையமைத்துள்ளார்.
# பொன்மேன்

**பொன்மேன்** (*Ponman*) என்பது ஜோதிஷ் சங்கர் இயக்கத்தில், 2025 ஆம் ஆண்டு வெளியான மலையாளத் திரைப்படமாகும். பசில் ஜோசப், சஜின் கோபு, லிஜோமோல் ஜோஸ், ஆனந்த் மன்மதன், தீபக் பரம்போல் ஆகியோர் நடித்துள்ளனர். ஜி. ஆர். இந்துகோபன் எழுதிய *நாலாஞ்சு செருப்பக்கார்* என்கிற புதினத்தை அடிப்படையாகக் கொண்டு படமாக்கப்பட்டது. இத்திரைப்படம் 2025 சனவரி 30 அன்று வெளியிடப்பட்டு, விமர்சகர்கள், பார்வையாளர்களிடமிருந்து பாராட்டைப் பெற்றது.
# சல்மா அரஸ்து

**சல்மா அரஸ்து** (*Salma Arastu*: பிறப்பு 1950) ஓர் இந்தியக் கலைஞர். இவரது படைப்புகள் இவரது கலாச்சாரப் பின்னணி மற்றும் அனுபவங்களிலிருந்து உத்வேகம் பெறுகின்றன. இந்தியாவின் இராசத்தானில் ஓர் சிந்திக் குடும்பத்தில் பிறந்த இவர், இந்துவாக வளர்க்கப்பட்டார். பின்னர் இசுலாம் மதத்திற்கு மாறி 1986 இல் அமெரிக்க ஐக்கிய நாடுகளில் குடியேறினார். கலிபோர்னியாவின் ஓக்லாந்துக்குச் செல்வதற்கு முன்பு 1987 முதல் 2006 வரை பென்சில்வேனியாவின் பெத்லகேமில் வசித்து வந்தார். இவர் ஓவியங்கள், சிற்பம், கவிதை மற்றும் கையெழுத்துப் பிரதிகளை உருவாக்கி அமெரிக்க முஸ்லிம் சமூகத்திற்கான வாழ்த்து அட்டைகளை தயாரிக்கிறார்.
# சல்மா அரஸ்து

## காட்சிப் படுத்துதல்

அரஸ்து தனது ஓவியங்களை சர்வதேச அளவில் காட்சிப்படுத்தியுள்ளார். இவரது படைப்புகள் நியூயார்க்கில் உள்ள 9/11 நினைவு அருங்காட்சியகம் மற்றும் மிசூரியின் செயின்ட் லூயிஸில் உள்ள தற்கால மதக் கலை அருங்காட்சியகத்தின் நிரந்தர சேகரிப்பில் உள்ளன. மேலும் இவர் தனது பணிக்காக பல மானியங்களைப் பெற்றுள்ளார். வடோதராவின் மகாராஜா சாயாஜிராவ் பல்கலைக்கழகத்தில் நுண்கலைகளில் முதுகலைப் பட்டம் பெற்றார்.
# சல்மா அரஸ்து

## பணிகள்

அரஸ்துவின் கலை, இந்திய பாரம்பரியம் மற்றும் இஸ்லாமிய ஆன்மீகத்தின் படங்கள், சிற்பம் மற்றும் எழுத்துக்களால் தாக்கம் பெற்றுள்ளது. பல்வேறு உலக கலாச்சாரங்களில் தனக்குக் கிடைத்த அனுபவங்கள் தனது கலை பாணியை வளப்படுத்தியதாக கூறியுள்ளார். ஈரான் மற்றும் குவைத்தில் பணியாற்றியபோது, இசுலாமிய கலைகள் மற்றும் அரபு கையெழுத்துப் பிரதிகளை இவர் நன்கு அறிந்திருந்தார். தனது படைப்புகள் "சுற்றுச்சூழல் நனவை" கொண்டுள்ளன என்று கூறுகிறார். இது இவரது தொடர்களான "*மைசிலியல் புளோ*" மற்றும் "*டைனி கிரியேச்சர்ஸ்: அவர் இன்விஸிபிள் சஸ்டைனர்ஸ்*" ஆகியவற்றில் எடுத்துக்காட்டப்பட்டுள்ளது. இந்தத் தொடரில், இவர் உயிரினங்களுக்கிடையேயான ஒன்றிய வாழ்வை ஆராய்கிறார். மேலும் பிரிகையாக்கிகளாக நுண்ணுயிரிகளின் பங்கு குறித்து கவனத்தை ஈர்க்கிறார். *திக்குன்*, *இந்தியா-வெஸ்ட் பெர்பாமென்ஸ் ஆர்ட் ஜர்னல்* போன்ற பிற வெளியீடுகளில் வெளியிடப்பட்டுள்ளன.
# சல்மா அரஸ்து

## கண்காட்சிகள்

அரஸ்துவின் படைப்புகள் பல குழு மற்றும் தனி கண்காட்சிகளில் காட்சிப்படுத்தப்பட்டுள்ளன:  
- 2015: சமகால மதக் கலை அருங்காட்சியகம். செயின்ட் லூயிஸ் பல்கலைக்கழகம், செயின்ட் லூயிஸ்.
- 2006 : பிலடெல்பியாவில் உள்ள ஜாஸ் கலைக்கூடம்
- 2005 : தி ஹோப் ஹார்ன் கலைக்கூடம் இசுக்ராண்டன் பல்கலைக்கழகம், இசுக்ராண்டன் பி. ஏ
- 2005: இராட்ஃபோர்ட் பல்கலைக்கழக கலை அருங்காட்சியகம், ராட்ஃபோர்டு பல்கலைக்கழகம், ராட்ஃப்ஃபோர்ட், விஏ
- 2003: பிளாக் கலாச்சார மையம், இலஃபாயெட்டெ கல்லூரி, மற்றும் ஈஸ்டன்.
- 1998 டி ஆர்ட் மேஜிக், ஈஸ்டன், பென்சில்வேனியா
# தமயந்தி தாம்பே

**தமயந்தி தாம்பே** (*Damayanti Tambay*) இந்தியாவைச் சேர்ந்த முன்னாள் இறகுப்பந்து விளையாட்டு வீராங்கனையாவார். விமானப்படைத் துணைத்தலைவர் வி. வி. தாம்பேயின் மனைவியாகவும் அறியப்படுகிறார். 1971 இந்திய-பாக்கித்தான் போரில் காணாமல் போன 54 இந்திய பாதுகாப்பு பணியாளர்களில் இவரது கணவரும் ஒருவர். போர் கைதியாக அவர் பாக்கித்தான் நாட்டு காவலில் இருப்பதாக நம்பப்படுகிறது.
# தமயந்தி தாம்பே

## வாழ்க்கை வரலாறு.

1971 ஆம் ஆண்டு நடைபெற்ற இந்திய-பாக்கித்தான் போரின்போது, திசம்பர் மாதம் 5 ஆம் தேதியன்று தாம்பேயின் கணவர் விஜய் வசந்த் தாம்பே, இந்திய ராணுவத்தின் விமானப் படைத் துணைத்தலைவராக பாக்கித்தான் இராணுவத்தால் எதிரியாக கைது செய்யப்பட்டார். இதன் விளைவாக, தாம்பே தனது கணவரையும் மற்ற 46 போர்க் கைதிகளையும் மீண்டும் அழைத்து வர பல முயற்சிகளை மேற்கொண்டார். ஆனால் அம்முயற்சி வெற்றிபெறவில்லை. மேலும் காணாமல் போன அனைத்து வீரர்களும் இறந்துவிட்டனர் என்பது இந்திய இராணுவத்தின் அதிகாரப்பூர்வ நிலைப்பாடாகும். 1971ஆம் ஆண்டுக்குள், தமயந்தி தாம்பே தொடர்ச்சியாக மூன்று தேசிய மகளிர் ஒற்றையர் போட்டிகளில் வென்றார். 1971 இந்திய-பாக்கித்தான் போரில் காணாமல் போன 54 பேர் சம்பவத்தில் இவரது கணவர் பிடிபட்டதை அடுத்து, 1971 ஆம் ஆண்டில் தனது 23 வயதில் விளையாட்டிலிருந்து ஓய்வு பெறுவதாக அறிவித்தார். தனது கணவரை திரும்பப் பெறாவிட்டால் அல்லது உறுதிப்படுத்தப்பட்ட செய்தியைப் பெறாவிட்டால் இறகுப் பந்தாட்டத்தில் தனது வாழ்க்கையை மீண்டும் தொடங்க மாட்டேன் என்று சபதம் எடுத்தார்.
# தமயந்தி தாம்பே

## பண்பாட்டில்

### திரைப்படம்

அகன்சா தாமினி இயோசி இயக்கிய 1971 இந்திய-பாக்கித்தான் போரை மையமாகக் கொண்ட ஒரு குறும்படத்தில் தமயந்தி தாம்பே நடித்திருந்தார். இத்திரைப்படம் 2005 ஆம் ஆண்டில் இயோசி இயக்கிய குறும்படம் ஆகும். கிட்டத்தட்ட ஐந்து தசாப்தங்களாக தனது கணவர் திரும்புவதற்காக காத்திருக்கும் தமயந்தி தாம்பேயின் கவலையையும் நம்பிக்கையையும் இத்திரைப்படம் குரல் கொடுக்கிறது.
# மணி (ஓசை)

**மணி** (*Bell*), வழிபாட்டுத்தலங்களில் குறிப்பாக, இந்து சமயம், கிறிஸ்துவ சமயம் மற்றும் பௌத்த சமய வழிபாட்டுத் தலங்களில் பூஜை வேளைகளில் மணியோசை ஒலிக்கப்படுகிறது. மணிகள் வெண்கலத்தால் செய்யபடுகிறது. . ஆலயமணிகள் மேடை போன்ற ஒரு உயர்ந்த தளத்தில் அமைத்து, கயிற்றால் அதன் நாக்கு பகுதியை இழுத்து அடிக்கப்படுகிறது. இதனால் நாக்குப் பகுதி ஆலயமணியில் பட்டு வெகு தொலைவு ஓசையை எழுப்புகிறது. நேரத்தை சுட்டுவதற்கு, குறிப்பிட்ட கால இடைவெளிகளில் மணியோசை எழுப்பப்படுகிறது  
வரலாற்று ரீதியாக, மணிகள் மதச் சடங்குகளுடன் தொடர்புடையவை. மேலும் அவை பல மதச் சேவைகளுக்காக சமூகங்களை ஒன்றிணைக்கப் பயன்படுத்தப்படுகிறது. மேலும் முக்கியமான மதச் சடங்கு நிகழ்வுகள் அல்லது மக்களை நினைவுகூரும் வகையில் ஆலய மணிகள் உருவாக்கப்பட்டது. மேலும் அவை அமைதி மற்றும் சுதந்திரத்தின் கருத்துக்களுடன் தொடர்புடையவை. மணிகளைப் பற்றிய ஆய்வை *மணிநூல்* அல்லது *மணி இயல்* அல்லது *பிரச்சாரவியல்* (*campanology*) என்று அழைக்கப்படுகிறது.
# மணி (ஓசை)

## வரலாறு

ஆட்சி காலத்தை சேர்ந்த மணி, கிமு 13ஆம் நூற்றாண்டு]]
18-16ஆம் நூற்றான்டு]]
433]]  
மணிகளின் ஆரம்பகால தொல்பொருள் சான்றுகள் கிமு 3 ஆம் ஆயிரமாண்டுகள் சேர்ந்தவை. மேலும அவை புதிய கற்கால சீனாவின் யாங்சாவோ பண்பாட்டு காலத்தை சேர்ந்தவை ஆகும். சீனாவில் மட்பாண்டங்களால் செய்யப்பட்ட கிளாப்பர்-மணிகள் பல தொல்பொருள் தளங்களில் கண்டுபிடிக்கப்பட்டுள்ளது.மட்பாண்ட மணிகள் பின்னர் உலோக மணிகளாக மேம்பாடு கண்டது.மெசொப்பொத்தேமியாவில் முதன்முதலாக ஆலயமணிகள் கிமு 1000 இல் தோன்றியது. தாவோசி தொல்லியல் களத்தில் ஒன்றும் மற்றும் எர்லிடோ தொல்லியல் களத்தில் நான்கு ஆலய மணிகள் கண்டறியப்பட்டது. ஆரம்பகால உலோக மணிகள் கிமு 2000 ஆம் ஆண்டைச் சேர்ந்தவை. சீனாவின் ஷாங் வம்ச ஆட்சியின் போது (கிமு 1600 - கிமு 1050) பிற வகையான மணிகள் தோன்றியது.
அவைகள் குதிரை மற்றும் தேர்களில் அணிவிக்கப்பட்டது. மேலும் நாய்களின் கழுத்து மணிகளாகவும் பயன்படுத்தப்பட்டது. கிமு 13 ஆம் நூற்றாண்டில், 150 கிலோ கிராம் (330 பவுண்டுகள்) எடையுள்ள மணிகள் சீனாவில் வார்க்கப்பட்டது. கிபி 1000 க்குப் பிறகு, மணிகள் செய்வதற்கு வெண்கலத்திற்குப் பதிலாக இரும்பு பொதுவாகப் பயன்படுத்தப்படும் உலோகமாக மாறியது. ஆரம்பகால இரும்பு மணி 1079 இல் தயாரிக்கப்பட்டது, இது ஊபேய் மாகாணத்தில் காணப்பட்டது.  
கிபி 7 ஆம் நூற்றாண்டைச் சேர்ந்த அசிரியா இராச்சியத்தின் மணிகள் சுமார் 4 அங்குல உயரம் கொண்டது.. கி.பி 1 மற்றும் 2 ஆம் நூற்றாண்டைச் சேர்ந்த ரோமானிய மணிகள் சுமார் 8 அங்குல உயரம் கொண்டது. . பழைய ஏற்பாட்டின் யாத்திராகமம் புத்தகத்தில் , ஜெருசலேமில் உள்ள தலைமை யூத சமய குருவின் அங்கியின் ஓரத்தில் சிறிய தங்க மணிகள் அலங்காரமாக அணிந்திருந்ததாகக் குறிப்பிடுகிறது. பண்டைய கிரேக்கர்களிடையே, முகாம்களிலும், காவல்படைகளிலும், காவல் பார்க்கச் சென்ற ரோந்துப் படையினராலும் கை மணிகள் பயன்படுத்தப்பட்டது. ரோமானியர்களிடையே, குளிக்கும் நேரத்தை அறிவிக்க மணி ஓசையால் அறிவிக்கப்பட்டது. அவர்கள் அவற்றை வீட்டில், ஒரு அலங்காரப் பொருளாகப் பயன்படுத்தினர். மேலும் கால்நடைகள் மற்றும் ஆடுகள் வழி தவறிச் சென்றால், கண்டுபிடிக்க ஏதுவாக அதன் கழுத்தில் மணிகள் கட்டி வைக்கப்பட்டது. கிபி 10 ஆம் நூற்றாண்டு வரை, ஐரோப்பிய மணிகள் 2 அடி உயரத்திற்கு மேல் இல்லை.
# மணி (ஓசை)

## வரலாறு

### தேவாலயம் மற்றும் கோயில் மணிகள்

கிழக்கு உலகில், கோயில் மற்றும் அரண்மனை மணிகள் பாரம்பரிய வடிவங்கள் கொண்டது. சிறிய மணிகள் ஒரு குச்சியால் அடிக்கப்படுகிறது. பெரிய மணிகளின் ஊசலாடும் நாக்குப் பகுதியில் கற்றைக் கட்டி இழுத்து அடித்து ஒலி எழுப்பப்படுகிறது ரோமன் கத்தோலிக்க திருச்சபைகளில் பெரிய அளவிலான மணிகள் ஒலி எழுப்ப பயன்படுத்துகின்றனர். பெரும்பாலும் திருப்பலியின் போது ஒரு சேவையாளரால் தேவாலய மணி அடிக்கப்படுகிறது.
# மணி (ஓசை)

## வரலாறு

### பௌத்தம் மற்றும் இந்து சமயத்தில் மணிகள்

சமஸ்கிருதத்தில் "காண்டா" (Ghaṇṭā) என்பதற்கு மணி என்று பொருள். சமண, இந்து மற்றும் பௌத்த மணிகள் பூஜை, சமயச் சடங்குகள் மற்றும் விழாக்களில் பயன்படுத்தப்படுகிறது. பல இந்து கோயில்களின் வாயிலில் ஒரு மணி தொங்கவிடப்பட்டு, கோவிலுக்குள் நுழையும் பக்தர்களால் ஒலிக்கப்படுகிறது. பௌத்தக் கோயில்களில் நீண்ட உருளை வடிவத்தில் செங்குத்தான வடிவில் மணிகள் கொண்டிருக்கும். உருளைகளை உருட்டுவதன் மூலம் மணியோசை எழுப்பப்படுகிறது.
# ஆர். கே. சிறீராம்குமார்

**ஆர். கே. சிறீராம்குமார்** (*R. K. Shriramkumar*, பிறப்பு 4 அக்டோபர் 1966) என்பவர் கருநாடக இசையில் ஒரு திறமையான வயலின் கலைஞர் ஆவார். இவர் கருநாடகத்தைச் சேர்ந்த ருத்ரபட்டிண இசைப் பாரம்பரியக் குடும்பத்தைச் சேர்ந்தவர். இவர் வயலின் கலைஞர் ஆர். கே. வெங்கடராம சாஸ்திரியின் பேரனும், ஆர். கே. ஸ்ரீகண்டனின் பேரனும் ஆவார். 2025 ஆம் ஆண்டிற்கான சங்கீத கலாநிதி விருதுக்கு ஆர்.கே. சிறீராம்குமார் தேர்வு செய்யப்பட்டுள்ளார்.
# ஆர். கே. சிறீராம்குமார்

## அறிமுகம்

ருத்ரபட்ணம் கிருஷ்ணமூர்த்தி சிறீராம்குமார், குசுமா கிருஷ்ணமூர்த்தி மற்றும் ஆர். வி. கிருஷ்ணமூர்த்தி இணையருக்கு 1966 ஆம் ஆண்டு அக்டோபர் 4 ஆம் நாள் பிறந்தார். இவரது தாத்தா வயலின் கலைஞர் ஆர். கே. வெங்கடராம சாஸ்திரி ஆவார். அவர் ஆர். கே. ஸ்ரீகண்டனின் சகோதரரும் குருவும் ஆவார். இவர் இசைப் பயிற்சியை துவக்கத்தில் சாவித்ரி சத்தியமூர்த்தியிடமிருந்தும், தன் தாத்தா ஆர். கே. வெங்கடராம சாஸ்திரியிடமிருந்தும் பெற்றார். இவர் டி. கே. ஜெயராமனிடம் குரல் இசையிலும் பயிற்சி பெற்று வருகிறார், தற்போது வி.வி. சுப்பிரமணியத்திடம் வழிகாட்டுதலையும் பெற்றுவருகிறார்.  
சிறீராம்குமார் தமிழ்நாட்டின் சென்னையில் உள்ள பத்மா சேஷாத்ரி பால பவன் பள்ளியில் பயின்றார்.
# ஆர். கே. சிறீராம்குமார்

## கலை வாழ்க்கை

இவர் தனிக் கச்சேரிகள் மட்டுமின்றி, டி. கே. ஜெயராமன், தா. கி. பட்டம்மாள், ம. ச. சுப்புலட்சுமி, கே. வி. நாராயணசுவாமி, செம்மங்குடி சீனிவாச ஐயர், டி. பிருந்தா, த. விசுவநாதன், எஸ். பாலச்சந்தர் உள்ளிட்ட பல்வேறு கலைஞர்களுடன் கச்சேரிகளுக்குச் சென்றுள்ளார்.  
இரண்டு தசாப்தங்களுக்கும் மேலாக தியாகராஜர் ஆராதனை விழா, சென்னை மியூசிக் அகாதெமி, சண்முகானந்த சங்கீத சபா, சங்கீத நாடக அகாதமி, ஐ.சி.சி.ஆர், ஐ.டி.சி சங்கீத சம்மேளனம், ராஜீவ் காந்தி அறக்கட்டளை, அகில இந்திய வானொலி, தூர்தர்சன் உள்ளிட்ட இந்தியாவில் உள்ள அமைப்புகள் மற்றும் விழாக்களில் இசை நிகழ்ச்சிகளை நடத்தியுள்ளார்.  
இவர் புது தில்லியில் உள்ள குடியரசுத் தலைவர் இல்லத்தில், 1988 இல் கீதா ராஜசேகருடனும், 1995 இல் செம்மங்குடி ஸ்ரீனிவாச ஐயருடனும் இணைந்து, அப்போதைய இந்தியப் பிரதமர் இராஜீவ் காந்தி மற்றும் அப்போதைய இந்தியக் குடியரசுத் தலைவர்கள் இரா. வெங்கட்ராமன் மற்றும் சங்கர் தயாள் சர்மா ஆகியோரின் முன்னிலையில் நிகழ்ச்சிகளை நடத்தியுள்ளார்.  
இவர் கீதா இராஜசேகர், விஜய் சிவா, சஞ்சய் சுப்ரமண்யன், கே. வி. நாராயணசுவாமி, எஸ். பாலச்சந்தர், டி. என். சேசகோபாலன், என். ரவிகிரண், பி. உன்னிகிருஷ்ணன், டி. எம். கிருஷ்ணா ஆகியோருடன் அமெரிக்கா, ஆத்திரேலியா, கனடா, இங்கிலாந்து, ஐரோப்பா, சிங்கப்பூர், மலேசியா, மொரீசியசு, இலங்கை, மஸ்கட் ஆகிய நாடுகளுக்கு சுற்றுப்பயணம் செய்துள்ளார். இவர் சஞ்சய் சுப்பிரமணியனுடன் சேர்ந்து பாரிசில் உள்ள தியேட்டர் டி லா வில்லேவுக்காக நிகழ்ச்சி நடத்தியுள்ளார்.  
அம்ரிதா முரளி உட்பட பல வளர்ந்து வரும் இசைக்கலைஞர்களுக்கு சிறீராம்குமார் ஆசிரியராக உள்ளார்.
# ஆர். கே. சிறீராம்குமார்

## தனிப்பட்ட வாழ்க்கை

சிறீராம்குமார் சென்னைப் பல்கலைக் கழக கணிதப் பட்டதாரி ஆவார். தமிழ்நாட்டின் சென்னையில் வயலின், கருநாடக குரல் இசை ஆகிய இரண்டையும் கற்பிக்கிறார். சிறீராம் தனது ஓய்வு நேரங்களில் பல இசை நிகழ்ச்சிகளுக்கு சென்றுவருகிறார். பல முக்கிய கலைஞர்களுக்காக ஆண்டுதோறும் உலகம் முழுவதும் இசைப் பயணம் மேற்கொள்கிறார். தா. கி. பட்டம்மாள், ம. ச. சுப்புலட்சுமி ஆகிய இருவரையும் தன் குருக்களாக கருதுகிறார். 2009 பெப்ரவரியில், சிறீகுமார் அகிலாவை மணந்தார்.
# இசுலாம்பூர் சட்டமன்றத் தொகுதி, மகாராட்டிரம்

**இசுலாம்பூர் சட்டமன்றத் தொகுதி** (Islampur Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது. இஸ்லாம்பூர், ஹாத்கணங்கலே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# இசுலாம்பூர் சட்டமன்றத் தொகுதி, மகாராட்டிரம்

## சட்டமன்ற உறுப்பினர்கள்

| 2009 | செயந்த் பாட்டீல் | தேசியவாத காங்கிரசு கட்சி |
| --- | --- | --- |
| 2014 |  |  |
| 2019 |  |  |
| 2024 | தேசியவாத காங்கிரசு கட்சி (சரத்சந்திர பவார்) | } |
# ஷாமா ஜைதி

**ஷாமா ஜைதி** (*Shama Zaidi*, பிறப்பு: செப்டம்பர் 25,1938) ஓர் இந்தியத் திரைக்கதை ஆசிரியரும், ஆடைகலன் வடிவமைப்பாளரும், கலை இயக்குனரும், நாடக நபரும், கலை விமர்சகரும் மற்றும் ஆவணப்பட தயாரிப்பாளரும் ஆவார். இவர் கலை இயக்குநரும் , திரைப்பட இயக்குநருமான மை. சி. சத்யூவை மணந்தார். 2021 ஆம் ஆண்டில் சர்வதேச கலாச்சார கலைத் திரைப்பட விழாவில் ஷாமா ஜைதிக்கு வாழ்நாள் சாதனையாளர் விருது வழங்கப்பட்டது.
# ஷாமா ஜைதி

## பின்னணி

ஷாமா ஜைதி ஒரு அரசியல்வாதியும் கல்வியாளருமான பஷீர் உசேன் ஜைதி மற்றும் அவரது மனைவி குத்ஸியா ஜைதி ஆகியோரின் மகள் ஆவார். இவருக்கு இரண்டு சகோதரர்கள் உள்ளனர். இவரது பெற்றோர் இருவரும் பொதுவுடைமை இயக்கத்துடன் நெருக்கமாக தொடர்புடையவர்கள். மேலும் ஷாமா வலுவான இடதுசாரி சூழலில் வளர்ந்தார். இவர், முசோரியிலுள்ள உட்ஸ்டாக் பள்ளியிலும், பின்னர் புது தில்லியிலுள்ள மிராண்டா ஹவுஸிலும் கல்வி பயின்றார். தில்லி பல்கலைக்கழகத்தில் ஆங்கிலத்தில் இளங்கலை பட்டமும், இலண்டனின் சிலேட் கலைப்பள்ளியில் மேடை வடிவமைப்பில் சான்றிதழும் பெற்றுள்ளார். "பாரத் ஏக் கோஜ்" என்ற தொலைக்காட்சி தொடரில் தனது சிறந்த திரைக்கதைக்காக இவர் பாராட்டப்படுகிறார்.  
சத்யஜித் ராய், சியாம் பெனகல், மை. சி. சத்யூ மற்றும் பிறருடன் ஆவணப்படங்கள் மற்றும் திரைப்படங்களுக்கு திரைக்கதை/உரையாடல்களை எழுதியுள்ளார். இவர் ஆடை வடிவமைப்பாளராகவும் மற்றும் கலை இயக்குனராகவும் பணியாற்றியுள்ளார்.  
இசுமத் சுகதாயின் *சூகார்ம் ஹவா* என்ற சிறுகதையை அடிப்படையாகக் கொண்டு, இவர் திரைகதையை எழுதினார். அதே பெயரில் வெளியான இது சிறந்த திரைக்கதைக்கான பிலிம்பேர் விருதை வென்றது. (கைபி ஆசுமியுடன் பகிர்ந்து கொள்ளப்பட்டது)
# திமிக்கா

**திமிக்கா** (இந்தோனேசியம்: *Kota Timika*; ஆங்கிலம்: *Timika*) என்பது இந்தோனேசியா, மத்திய பப்புவா மாநிலம், மிமிக்கா பிராந்தியத்தில் உள்ள ஒரு மாநகரமாகும். இந்த நகரம் மிமிக்கா பிராந்தியத்தின் தலைநகரமாகவும் செயல்படுகிறது.  
இந்த நகரம் மத்திய பப்புவாவின் தெற்கு கடற்கரையில் அமைந்துள்ளது. 2020 மக்கள் தொகை கணக்கெடுப்பில், அந்த நகரமும் அதன் பிராந்தியமும் ஒருசேர 142,909 மக்கள் தொகையைக் கொண்டிருந்தன.
# திமிக்கா

## பொது

திமிக்கா என்பது சுரங்கத் தொழில், மற்றும் தொழில் சார்ந்த சேவைகளைக் கொண்ட ஒரு பகுதியாகும். இந்தப் பகுதியில் பல்வேறு தேசிய அளவிலான நிறுவனங்கள் செயல்படுகின்றன. திமிக்கா தற்போது பப்புவாவில் இருக்கும் வெளிநாட்டு நாட்டினர் குழுமத்திலும் *(Warga Negara Asing)* உள்ளார்கள். அவர்களில் பெரும்பாலோர், இந்தோனேசிய பிடி பிரிபோர்ட் நிறுவனத்தில் *(Freeport Indonesia)* வேலை செய்கிறார்கள்.  
அவர்களில் அமெரிக்க ஐக்கிய நாடுகள், ஜப்பான், கனடா, ஆத்திரேலியா மற்றும் ஜெர்மனியைச் சேர்ந்த 2,000 வெளிநாட்டவர்கள் இங்குள்ள சுரங்கத் தொழில் நிறுவனங்களில் வேலை செய்கின்றனர்.
# திமிக்கா

## வானூர்தி போக்குவரத்து

ஆகத்து 2012-இல், இந்தோனேசிய அரசாங்கம் திமிக்காவில் ஒரு புதிய வணிக வானூர்தி நிலையத்தை உருவாக்கும் திட்டங்களை அறிவித்தது. மோசஸ் கிலாங்கின் பன்னாட்டு வானூர்தி நிலையம் *(Mozes Kilangin International Airport)*, தற்போதுள்ள வானூர்தி நிலையத்தை ஒட்டிய 800x300 மீ நிலப்பரப்பில் உருவாக்கப்பட்டது. புதிய நிலையம் ஒரு புதிய வரவேற்பு அறையையும் ஓடுபாதையையும் கொண்டுள்ளது.  
ஆகத்து 15, 2014 முதல், கருடா இந்தோனேசியா வானூர்தி நிறுவனம், 84 மலிவுவிலை இருக்கைகளையும்; 12 வணிக வகுப்பு இருக்கைகளையும் கொண்ட பாம்பார்டியர் *(CRJ-1000 Bombardier CRJ700 series)*, வானூர்தியுடன், திமிக்கா-சோரோங்-மனாடோ வழித்தடத்தில் வாரத்திற்கு 3 முறை சேவை செய்து வருகிறது.
# திமிக்கா

## காலநிலை

திமிக்கா நகரம், வெப்பமண்டல மழைக்காடு காலநிலையைக் (Af) கொண்டது; ஆண்டு முழுவதும் கனமழை முதல் மிகக் கனமழை வரை பெய்யும்.
# திமிக்கா

## காட்சியகம்

- **திமிக்கா காட்சிப் படங்கள்**
# தயானிதா சிங்

| website =
}}  
**தயானிதா சிங்** (*Dayanita Singh*) ஒரு இந்தியப்பெண் புகைப்படக் கலைஞர் ஆவார். இவரது படைப்புக்கள் பெரும்பாலும் புத்தக வடிவமாகும். இவரது படைப்புக்கள் பதினான்கு புத்தகங்களாக இதுவரை வெளிவந்துள்ளது.
# தயானிதா சிங்

## பிறப்பு

இவர் 1961 ஆம் ஆண்டு மார்ச் 18 ஆம் தியதி இந்தியாவில் புது தில்லியில் பிறந்தார். இவரது நான்கு சகோதரிகளில் இவர் மூத்தவர் ஆவார்.
# தயானிதா சிங்

## படிப்பு

இவர் தொடக்கத்தில் அகமதாபாத்தில் உள்ள தேசிய வடிவமைப்பு நிறுவனத்தில் காட்சி தொடர்பியல் பயின்றார். பின்னர் நியூயார்க் நகரத்தில் உள்ள சர்வதேச புகைப்பட மையத்தில் ஆவணப்பட புகைப்படக் கலையைப் பயின்றார்.
# தயானிதா சிங்

## கலைச்சிறப்புக்கள்

இவரது கலைப்படைப்புக்கள் எல்லாம், மக்கள் படங்களுடன் எவ்வாறு தொடர்பு கொள்கிறார்கள் என்பதைப் பிரதிபலிக்கிறது .மற்றும் விரிவுபடுத்துகிறது. இவரது விரிவான புகைப்படக் கலையின் அனுபவங்களிலிருந்து பெறப்பட்ட பிற்கால படைப்புகள், அவரது புகைப்படங்களை முடிவில்லாமல் திருத்த, வரிசைப்படுத்த, காப்பகப்படுத்த மற்றும் காட்சிப்படுத்த அனுமதிக்கும் தொடர்ச்சியான நடமாடும் அருங்காட்சியகங்களாகும். காப்பகத்தின் மீதான இவரது ஆர்வத்திலிருந்து உருவான "அருங்காட்சியகங்கள்", இவரது புகைப்படங்களை கவிதை மற்றும் கதை சாத்தியக்கூறுகள் நிறைந்த ஒன்றோடொன்று இணைக்கப்பட்ட படைப்புகளாக வழங்குகின்றன.
# தயானிதா சிங்

## சாகீர் உசைன் உடன் சந்திப்பு

புகைப்படம் எடுத்தல் மற்றும் புத்தகத் தயாரிப்பில் சிங்கின் முதல் பயணம் தபேலா கலைஞர் சாகீர் உசைன் (இசைக் கலைஞர்) உடனான ஒரு தற்செயலான சந்திப்பின் மூலம் வந்தது. சாகீர் உசைன் ஒரு இசை நிகழ்ச்சியில் ஒத்திகையில் ஈடுபட்டுக்கொண்டிருந்தார். அவரை புகைப்படம் எடுக்க தயானிதா சிங் முயன்றபோது ஒரு அதிகாரி இவரைத் தள்ளினார். இதைக்கவனித்த சாகீர் உசைன் தன்னைப் புகைப்படம் எடுக்க தயானிதா சிங்கை அழைத்தார். இச்சம்பவத்தைத் தொடர்ந்து வந்த ஆறு குளிர்காலங்களுக்கு சாகீர் உசைனின் இசை சுற்றுப்பயணங்களை ஆவணப்படுத்தினார். மேலும் 1986 இல், இறுதியாக தனது முதல் புத்தகமான "சாகீர் உசைன் " இல் இப்படங்களை வெளியிட்டார். அவரை தனது முதல் "உண்மையான குரு" என்று குறிப்பிடும் சிங், சாகீர் உசைன் தனக்கு அனைத்து திறன்களிலும் மிக முக்கியமானதைக் கற்றுக் கொடுத்தார் என்று நம்புகிறார்:
# தயானிதா சிங்

## தொழில்

இவர் 10 ஆண்டுகளுக்கும் மேலாக புகைப்படப் பத்திரிகையாளராகப் பணியாற்றிய பிறகு, தனது இரண்டாவது புத்தகமான "மைசெல்ஃப் மோனா அகமது" என்ற பத்தகத்தை 2001 இல் வெளியிட்டார். புகைப்பட புத்தகம், சுயசரிதை, மற்றும் புனைகதை ஆகியவற்றின் கலவையாக இந்த 'காட்சி நாவல்', அமைந்தது.அடுத்தடுத்த ஆண்டுகளில், சிங்கின் வாழ்க்கையில் பதிப்புத்துறை ஒரு குறிப்பிடத்தக்க பகுதியாக இருந்து வருகிறது. இவர் பல "புத்தகப் பொருள்களை" உருவாக்கியுள்ளார் - அவை ஒரே நேரத்தில் புத்தகங்கள், கலைப் பொருட்கள், கண்காட்சிகள் மற்றும் பட்டியல்கள் - பெரும்பாலும் ஜெர்மனியின் கோட்டிங்கனில் உள்ள வெளியீட்டாளர் கெர்ஹார்ட் ஸ்டீடலுடன் இணைந்து.
தயானிதா தொடர்ச்சியான நடமாடும் அருங்காட்சியகங்களை உருவாக்கி காட்சிப்படுத்தியுள்ளார்.இது அவரது படங்களை தொடர்ந்து வரிசைப்படுத்தவும், திருத்தவும், காப்பகப்படுத்தவும் இடம் அளிக்கிறது.2014 ஆம் ஆண்டில், புது தில்லியில் உள்ள தேசிய அருங்காட்சியகத்தில், தயானிதா தனது வெளியீடுகளான கோப்பு அறை மற்றும் தனியுரிமை மற்றும் இவரது தாயாரின் புத்தகமான *நோனி சிங்* ஆகியவற்றைப் பயன்படுத்தி புத்தக அருங்காட்சியகத்தைக் கட்டினார்: 2018 ஆம் ஆண்டில், இவர் அருங்காட்சியக பவனை ஒரு புத்தகமாக வெளியிட்டார். இது ஒரு புத்தக வடிவில் உள்ள ஒரு "கண்காட்சி" ஆகும்
# தயானிதா சிங்

## விருதுகள்

இவர் ஏராளமான விருதுகளை பெற்றுள்ளார். குறிப்பாக 2017 ஆம் ஆண்டில், பாரிஸ் போட்டோ–அபர்ச்சர் பவுண்டேஷன் போட்டோபுக் விருதுகளில் *மியூசியம் பவன்* ,ஆண்டின் சிறந்த போட்டோபுக் விருதை வென்றது. மேலும் 2018 ஆம் ஆண்டில் சர்வதேச புகைப்பட மையத்தின் *இன்ஃபினிட்டி* விருதையும் பெற்றது.
# தேஜி குரோவர்

**தேஜி குரோவர்** (*Teji Grover*) ஓர் இந்திக் கவிஞரும், புனைகதை எழுத்தாளரும், மொழிபெயர்ப்பாளரும் மற்றும் ஓவியரும் ஆவார். கவிஞரும் விமர்சகருமான அசோக் வாஜ்பேயியின் கூற்றுப்படி, "இந்தி கவிதையின் நடைமுறையில் உள்ள முட்டாள்தனத்திலிருந்து விலகி தேஜி குரோவர் தனது மொழியை வடிவமைக்கிறார். அவரது கவிதை மொழியில் தனித்துவமான ஒரு வடிவம் பெறுகிறது"... குரோவரின் கவிதைகள் பல இந்திய மற்றும் வெளிநாட்டு மொழிகளில் மொழிபெயர்க்கப்பட்டுள்ளன  
குரோவரின் புனைகதை அதன் கனவு மற்றும் யதார்த்தத்தின் கலவையாக அறியப்படுகிறது. போலந்து இந்தி அறிஞர் கமிலா ஜூனிக் இவரது நீலா என்ற புதினத்தைப் பற்றி இவ்வாறு எழுதுகிறார் தனது புதினமான *நீலா* பற்றி எழுதுகிறார்: "அனைத்து கதாபாத்திரங்களும் எழுதுகின்றன. அனைத்து நிகழ்வுகளும் எழுதப்படுகின்றன. இருப்பும் எழுதப்படுகிறது. எழுதுவதைத் தவிர வேறு எந்த உலகமும் இல்லை".  
தனது மொழிபெயர்ப்புகள் மூலம், தேஜி குரோவர், யூன் பொசே, ஹரி மார்ட்டின்சன், நட் ஹாம்ஸுன், டார்ஜீ வெசாஸ், யூன் பொசே, கெஜெல் அஸ்கில்ட்சென், குன்னார் ஜோர்லிங், ஆன்ஸ் எர்ப்ஜோர்ன்ஸ்ரூட், இலார்ஸ் அமண்ட் வேஜ், எடித் சோடர்கிரான், ஹாரி மார்டின்சன், தோமசு திரான்சிட்ரோமர், இலார் லண்ட்க்விஸ்ட் மற்றும் ஆன் ஜதெர்லண்ட் மற்றும் பிரெஞ்சு எழுத்தாளர் மார்குரைட் துராஸ் போன்ற நவீன எசுக்காண்டினாவிய எழுத்தாளர்கள் மற்றும் கவிஞர்களை இந்தி வாசகர்களுக்கு அறிமுகப்படுத்தினார்.  
இவர் இயற்கை மற்றும் இயற்கை வண்ணங்களைப் பயன்படுத்தி ஓவியங்களை வரைகிறார்.
# தேஜி குரோவர்

## வாழ்க்கை

தேஜி குரோவர் 7 மார்ச் 1955 அன்று இந்தியாவின் பஞ்சாப் மாநிலத்தில் உள்ள பதான்கோட்டில் பிறந்தார். சண்டிகரில் உள்ள எம். சி. எம். டி. ஏ. வி மகளிர் கல்லூரியில் ஆங்கில இலக்கியத்தை இரண்டு தசாப்தங்களுக்கும் மேலாக கற்பித்தார். தற்போது மத்தியப் பிரதேசத்தின் போபாலில் வசிக்கிறார்.
# தேஜி குரோவர்

## கவிதைகள் வாசிப்பு மற்றும் கலாச்சாரப் பயணம்

1999 ஆம் ஆண்டில், சுவீடனின் டோர்ஸ்பியிலுள்ள ஒரு விடுதியில் தனது கவிதைகளைப் படித்தார். 2008 ஆம் ஆண்டில் சுவீடனின் விஸ்பியிலுள்ள பால்டிக் எழுத்தாளர்கள் மற்றும் மொழிபெயர்ப்பாளர்களுக்கான மையத்தில் அவர்களின் வருடாந்திர சர்வதேச கவிதை விழாவில் தனது கவிதைகளைப் படித்தார். அதே ஆண்டில், நோர்வேவிலுள்ள கவிஞரின் பிறப்பிடமான உல்விக் ஓலாவ் ஹேஜ் நூற்றாண்டு விழாவில் தனது கவிதைகளைப் படித்தார். 2011 ஆம் ஆண்டில் நோர்வேயின் திரொன்ட்ஹைமில் நடைபெற்ற இந்தியா விழாவின் போது இவர் தனது கவிதைகளின் வாசிப்புகளைப் பெற்றார். மேலும், 2014 ஆம் ஆண்டில் எஸ்டோனியாவின் டாலினில் உள்ள எழுத்தாளர்கள் இல்லத்தில் தனது கவிதைகளைப் படித்தார்.  
1997 ஆம் ஆண்டில், 10 இந்திய எழுத்தாளர்களின் குழுவின் ஒரு பகுதியாக தேஜி குரோவர் சுவீடனுக்குப் பயணம் செய்தார். அதைத் தொடர்ந்து, இந்தோ-சுவீடன் மொழிபெயர்ப்புத் திட்டத்தின் இந்திய ஒத்துழைப்பாளர்களில் ஒருவராக இருந்தார். இந்தத் திட்டத்தின் கீழ் இவர் சுவீடிய மொழியிலிருந்து மூன்று கவிதைத் தொகுதிகளை இந்திக்கு மொழிபெயர்த்தார். 2008 ஆம் ஆண்டில், சுவீடியக் கவிஞர் ஆன் ஜதெர்லண்டின் கவிதைகளை இந்தியில் மொழிபெயர்த்தது குறித்து கோதன்பர்க்கில் நடந்த புத்தக கண்காட்சியில் விரிவுரை நிகழ்த்தினார்.
# தேஜி குரோவர்

## விருதுகள்

- கவிதைகளுக்கான பாரத் பூசண் அகர்வால் விருது (1989)
- எழுத்தாளர்-குடியிருப்பாளர்/இயக்குநர், பிரேம்சந்த் ஸ்ரீஜன்பீத், உஜ்ஜைன் (1995-1997)
- மூத்த சகா (இலக்கியம்), கலாச்சாரத் துறை, மனிதவள மேம்பாட்டு அமைச்சகம், இந்திய அரசு, புதுதில்லி (1995-1997)
- சகா, மேம்பட்ட ஆய்வு நிறுவனம், நாண்டஸ், பிரான்சு (2016-2017).
- வாணி அறக்கட்டளையின் புகழ்பெற்ற மொழிபெயர்ப்பாளர் விருது (2019).
- இந்தியாவிற்கும் சுவீடனுக்கும் இடையிலான இலக்கிய மற்றும் கலாச்சார உறவுகளை மேம்படுத்துவதற்காக சுவீடன் மன்னரும் ராணியும் (2019) வழங்கிய ஆணை
# சிராலா சட்டமன்றத் தொகுதி

**சிராலா சட்டமன்றத் தொகுதி** (Shirala Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சாங்கிலி மாவட்டத்தில் அமைந்துள்ளது .சிராலா, ஹாத்கணங்கலே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.